ગુલાલની આંખોમાં બેઠેલાં આંસુઓ કૌશલ્યાબહેનની આંખોમાં આવીને બેસી ગયાં. બંને મા-દીકરી એકબીજાને ભેટીને રડી પડ્યાં. ક્યાંય સુધી રડ્યા પછી આખરે ગુલાલે જ કહેવું પડ્યું, ‘મને આમ આંસુ જ પીવરાવતી રહીશ કે ચા પણ પીવરાવીશ ? ચાલ ઊભી થા. મારે ઓફિસ જવાનું મોડું થાય છે. આજે તો બે લોકો ઇન્ટરવ્યુ માટે આવવાના છે. મારે અને નિખિલે ઈન્ટરવ્યુ લેવાનું છે. જો હું જ મોડી પડીશ તો રોંગ ઈમ્પ્રેશન પડશે. જલદી કર !’